Diari Oficial de la Generalitat Valenciana


Sumari del DOGV 6018, del 21-05-2009 (2009/5586)

ORDRE d'11 de maig de 2009, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural, en matèria de prevenció d'incendis forestals, per a l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6018

Data del DOGV
:   21-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5586


Data del document
:   11-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * lluita contra incendis
    * ramat
    * protecció del medi ambient
    * protecció del bosc
    * agricultor
    * associació
    * ajuda a l'agricultura
    * voluntariat social

ORDRE d'11 de maig de 2009, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural, en matèria de prevenció d'incendis forestals, per a l'exercici 2009. [2009/5586]
La Llei 3/1993, forestal de la Comunitat Valenciana, en l'article 6, apartats d) i f), estableix com a objectius planificar i coordinar l'acció de les administracions públiques en relació amb les mesures necessàries per a la prevenció i la lluita contra els incendis forestals, com també fer compatible la millora de les explotacions forestals i silvícoles amb la realització d'altres aprofitaments com els cinegètics, de pasturatge i recol·lecció de subproductes, adoptant les mesures de salvaguarda necessàries.
La mateixa llei, en l'article 55, estableix que correspon a l'administració de la Generalitat la planificació, coordinació i execució de les mesures i accions necessàries per a la prevenció i la lluita contra els incendis forestals, conjuntament amb les altres administracions públiques i en col·laboració amb els particulars.
Per la seua banda, l'article 64 i següents, recullen l'establiment d'ajudes econòmiques als propietaris públics i privats dels terrenys forestals o a les persones naturals i jurídiques als quals aquests hagen cedit l'ús o el gaudi dels seus terrenys o establit acords que impliquen la millora i la conservació de les forests mitjançant treballs forestals, per a la qual cosa es tindran en compte les previsions contingudes en els plans d'ordenació i en els programes tècnics.
La conservació dels valors ambientals del nostre territori és un dels objectius prioritaris de la societat, per la qual cosa hi ha per part de distintes associacions i sindicats agraris una inquietud per participar en activitats que contribuïsquen al desenvolupament d'actituds positives cap al nostre patrimoni forestal i, en especial, la seua defensa enfront dels incendis.
El foment de la participació ciutadana en les tasques de promoció i protecció de les forests és un dels objectius de la Llei 3/1993, forestal de la Comunitat Valenciana.
Per tot l'anterior, la Conselleria de Medi Ambient, Aigua, Urbanisme i Habitatge aplica anualment diferents línies d'ajudes destinades a la prevenció d'incendis forestals, integrades totes elles en el Pla de prevenció d'incendis forestals de la Comunitat Valenciana.
Per això, i per raó de les facultats que em confereixen l'article 28 e) de la Llei 5/1983, de 30 de desembre, del Consell, i l'article 47.3 del Text refós de la llei d'hisenda pública de la Generalitat,
ORDENE
Article 1. Objecte i àmbit d'aplicació
1. Constitueix l'objecte d'aquesta ordre convocar les ajudes gestionades per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, en matèria de prevenció d'incendis forestals, per a l'exercici 2009, i aprovar les bases reguladores per les quals es regeix aquesta convocatòria.
2. Aquesta ordre serà aplicable a les ajudes següents, que es regiran per les bases reguladores que figuren en els annexos que s'indiquen:
a) Ajudes destinades a la realització d'activitats per a la difusió de mesures de prevenció d'incendis forestals dirigides al sector agrari (annex I).
b) Ajudes destinades a la realització d'activitats de voluntariat ambiental en prevenció d'incendis forestals (annex II).
c) Primes compensatòries per al control del pastos i el matoll en àrees tallafocs de la Comunitat Valenciana i bovalars de la província de Castelló, mitjançant pasturatge controlat (annex III).
Article 2. Finançament de les ajudes
1. Els imports per línies de subvenció destinats a cadascuna de les ajudes, per a l'exercici 2009, són els següents:
a) Ajudes destinades a la realització d'activitats per a la difusió de mesures de prevenció d'incendis forestals dirigides al sector agrari:
Aplicació pressupostària 74.08.28.459.46.8, línia T4824000: 29.020,00 euros.
b) Ajudes destinades a la realització d'activitats de voluntariat ambiental en prevenció d'incendis forestals:
Aplicació pressupostària 82.95.93.029.96.7, línia T133700: 316.003,63 euros.
c) Primes compensatòries per al control del pastos i el matoll en àrees tallafocs de la Comunitat Valenciana i bovalars de la província de Castelló, mitjançant pasturatge controlat:
Aplicació pressupostària 61.16.65.934.16.6, línia T1806000: 79.043,35 euros.
2. Les ajudes establides en aquesta ordre, dirigides exclusivament al foment d'activitats i treballs de prevenció d'incendis forestals, sota cap forma, falsegen o amenacen falsejar la competència, afavorint determinades empreses o produccions, i per tant no es troben dins del supòsit recollit en l'apartat 1 de l'article 87 del Tractat constitutiu de la Comunitat Europea, a l'efecte previst en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
DISPOSICIONS FINALS
Primera
En tot allò no regulat en aquesta ordre, caldrà ajustar-se al que disposen la Llei d'hisenda pública de la Generalitat, el text refós de la qual va ser aprovat pel Decret legislatiu de 26 de juny de 1991, i els preceptes bàsics de la Llei 38/2003, de 17 de novembre, general de subvencions i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
Segona
Es delega la Direcció General de Gestió del Medi Natural per als actes administratius derivats de la tramitació dels procediments per a la concessió de les ajudes, com la retenció de crèdits i el reajustament d'anualitats, com també qualsevol altra incidència derivada de la tramitació, com l'acceptació dels desistiments i les renúncies presentats pels interessats, decaïments parcials o totals, declaracions de la pèrdua de l'ajuda pel reclamant i, si és el cas, el reintegrament de les quantitats indegudament percebudes.
Tercera
Aquesta ordre tindrà efecte a partir de l'endemà de la publicació en el Diari Oficial de la Comunitat Valenciana.
Quarta
Contra aquesta ordre, que posa fi a la via administrativa, es pot interposar recurs contenciós administratiu en el termini de dos mesos comptadors de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
València, 11 de maig de 2009
El conseller de Medi Ambient, Aigua, Urbanisme i Habitatge,
JOSÉ RAMÓN GARCÍA ANTÓN
ANNEX I
Bases de les ajudes destinades a la realització d'activitats per a la difusió de mesures de prevenció d'incendis forestals dirigides al sector agrari
Primera. Objecte i àmbit d'actuació
És objecte de les ajudes l'execució de projectes d'activitats per a la difusió de mesures de prevenció d'incendis forestals dirigides al sector agrari.
Aquestes activitats poden efectuar-se al llarg de tot l'any natural per al qual se sol·licita la subvenció. Els projectes d'activitats poden ser d'àmbit local, comarcal, provincial o autonòmic.
Segona. Requisits dels beneficiaris
1. Poden ser beneficiaris de les ajudes recolllides en aquestes bases les associacions agràries i els sindicats agraris, legalment constituïts, que tinguen el seu àmbit d'actuació, totalment o parcialment, a la Comunitat Valenciana.
2. No poden obtenir la condició de beneficiari de les ajudes regulades en aquesta ordre les persones o entitats en què concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
1. Els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i les condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General, en relació amb les subvencions i ajudes concedides, i aportar quanta informació els siga requerida en l'exercici d'aquestes actuacions.
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
e) Acceptar la supervisió de les activitats per part de la Conselleria de Medi Ambient, Aigua, Urbanisme i Habitatge, en especial l'exercida a través dels tècnics responsables, als quals s'ha de comunicar de manera prèvia l'inici i la finalització de les activitats, mitjançant actes elaborades per a aquest fi. aquestes actes seran adjuntades a l'expedient, i serà requisit previ a la percepció de la subvenció concedida.
f) Acceptar les normes fixades en aquesta convocatòria, com també aquelles que la Direcció General de Gestió del Medi Natural establisca per al seu desenvolupament i seguiment.
g) Nomenar un director tècnic del projecte, el qual es convertirà en interlocutor vàlid amb la Conselleria de Medi Ambient, Aigua, Urbanisme i Habitatge en tot allò relacionat amb l'execució del projecte, i comunicar per escrit aquest nomenament.
h) Comunicar per escrit les modificacions que es produïsquen en l'execució del projecte subvencionat.
i) Presentar, una vegada acabades les activitats, una memòria que preveja la totalitat del projecte realitzat i els resultats assolits, estructurada en els apartats següents: presentació, descripció de les activitats, mitjans humans i materials emprats, pressupost final i avaluació global i impressions.
j) Qualsevol anunci, material imprés o publicació de l'activitat, com també qualsevol altre material de difusió utilitzat ha de tenir l'autorització prèvia de la Conselleria de Medi Ambient, Aigua, Urbanisme i Habitatge, i, s'hi ha de fer constar, si escau, i també en les publicacions resultants dels treballs, que s'han fet amb una subvenció d'aquesta Conselleria.
k) Comunicar per escrit a la Conselleria de Medi Ambient, Aigua, Urbanisme i Habitatge l'obtenció de qualsevol altra ajuda o subvenció per a la mateixa finalitat, procedent de qualssevol altra administració o ens públic.
l) Les altres previstes en l'article 14 de la Llei 38/2003, de 17 de novembre, general de subvencions.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Quarta. Activitats objecte de les ajudes
1. Són objecte de les ajudes totes aquelles activitats de difusió de mesures de prevenció d'incendis forestals dirigides al sector agrari.
2. Per a la consecució de l'objecte de les ajudes, el beneficiari pot subcontractar fins al 90 per cent de les activitats subvencionades. En tot cas, la subcontractació s'ha de fer d'acord amb el que estableix l'article 29 de la Llei general de subvencions.
Cinquena. Despeses subvencionables
A l'efecte d'aquesta ordre, es consideren despeses subvencionables les següents:
a) Despeses d'alimentació.
b) Transport, lloguer de vehicles, combustible, dietes de desplaçament, etc.
c) El material fungible necessari per a la correcta realització del projecte.
d) Serveis, sempre que no se sobrepasse el percentatge màxim subcontratable recollit en la base quarta.
e) Despeses de personal.
Sisena. Quantia de les ajudes
Les subvencions poden finançar fins al 100% de l'execució del projecte d'activitats, i l'ajuda màxima que es pot rebre per cada projecte és de 6.500 euros; cada entitat pot presentar un projecte com a màxim per convocatòria.
L'import de les subvencions regulades per aquesta ordre en cap cas pot ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat.
Setena. Sol·licituds i documentació
1. Les sol·licituds per a l'obtenció de les ajudes regulades en aquestes bases s'han de presentar en l'imprés normalitzat que s'adjunta com a annex i acompanyades de la documentació que a continuació s'indica:
a) Fotocòpia compulsada del codi d'identificació fiscal.
b) Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite.
c) Certificat de l'acta on conste l'acord de sol·licitar la subvenció i el nomenament del representant de l'entitat per a realitzar la gestió.
d) Acreditació de la titularitat de les dades bancàries per al pagament de la subvenció, mitjançant el document normalitzat de la Conselleria de Medi Ambient, Aigua, Urbanisme i Habitatge.
e) Memòria i pressupost desglossat del projecte d'activitats.
f) Declaració, si és el cas, de les subvencions percebudes o reconegudes d'altres administracions públiques, o de qualsevol entitat pública o privada, pel mateix concepte.
g) Documentació acreditativa del fet que el sol·licitant es troba al corrent o exempt de les obligacions tributàries i amb la seguretat social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions i d'acord amb la Resolució de 25 de juny, del conseller d'Economia i Hisenda, per la qual es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia, Hisenda i Ocupació.
La presentació de la sol·licitud de subvenció comporta l'autorització del sol·licitant perquè la Conselleria de Medi Ambient, Aigua, Urbanisme i Habitatge obtinga de forma directa l'acreditació d'aquestes circumstàncies mitjançant certificats telemàtics, i en aquest cas, el sol·licitant no haurà d'aportar el corresponent certificat. No obstant això, el sol·licitant pot denegar expressament el consentiment, i llavors ha d'aportar el certificat en els termes que preveu el paràgraf anterior.
h) Declaració responsable acreditativa de no estar incurs en les prohibicions per a obtenir la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Medi Ambient, Aigua, Urbanisme i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o la dependència a què van ser dirigits, la identificació del procediment en què consten i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en aquesta ordre o no s'hi adjunte la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà l'interessat perquè en un termini de 10 dies, esmene la falta o acompanye la documentació necessària amb indicació que, si així no ho fa, se li tindrà per desistit de la sol·licitud, després de la resolució prèvia que ha de ser dictada en els termes que preveu l'article 42 de la llei esmentada, per l'òrgan que tinga atribuïda l'ordenació i la instrucció del procediment, segons les bases reguladores.
4. Així mateix, es pot requerir del sol·licitant qualssevol altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es refereix la documentació administrativa.
Vuitena. Lloc i termini de presentació
1. Les persones interessades poden presentar les sol·licituds en el Registre General de la Conselleria de Medi Ambient, Aigua, Urbanisme i Habitatge, al carrer de Francesc Cubells, núm. 7 de València, com també en els serveis territorials d'aquesta sitis a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
2. En cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament que regula la prestació dels serveis postals, en desenvolupament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Medi Ambient, Aigua, Urbanisme i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Medi Ambient, Aigua, Urbanisme i Habitatge.
3. El termini de presentació de sol·licituds serà d'un mes comptador de l'endemà de la publicació d'aquesta ordre en el Diari Oficial de la Comunitat Valenciana.
Novena. Ordenació i instrucció del procediment
L'òrgan encarregat de l'ordenació i instrucció del procediment és el Servei de Prevenció d'Incendis i Sanitat Forestal, el qual, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
Deu. Valoració i proposta de resolució
1. La concessió de les ajudes es realitzarà mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
2. La valoració de les sol·licituds presentades la realitzarà una comissió de valoració, composta pel cap de l'Àrea de Recursos Forestals i Conservació Ambiental, un representant de cadascuna de les direccions territorials de la Conselleria de Medi Ambient, Aigua, Urbanisme i Habitatge, un representant de la Secretaria General Administrativa de la Conselleria de Medi Ambient, Aigua, Urbanisme i Habitatge i un representant del Servei de Prevenció d'Incendis i Sanitat Forestal, qui, atenent els criteris i requisits establits i d'acord amb la disponibilitat pressupostària, estendrà acta i formularà la proposta de resolució a l'òrgan concedent.
3. Es tindran en compte els criteris de valoració següents, d'acord amb l'ordre de prioritat indicat:
a) La realització d'activitats dirigides a la difusió de la normativa vigent en matèria de prevenció d'incendi forestals, i en especial la referida a la utilització del foc per a l'eliminació de restes agrícoles, 10 punts.
b) La realització d'activitats dirigides a promoure la utilització de pràctiques per a l'eliminació de les restes agrícoles o forestals sense ús de foc, 5 punts.
c) Intensitat i abast territorial del projecte de difusió, 0-5 punts.
d) La realització d'activitats en zones amb risc d'incendis forestals, derivat d'algun tipus d'activitat agrària negligent, 10 punts.
e) La realització d'activitats en l'àmbit d'espais naturals protegits o en àrees de protecció d'impactes d'aquests, 10 punts.
f) La realització d'activitats o actuacions per a la difusió diària del nivell de preemergència per incendis forestals, 5 punts.
4. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre pot prorratejar entre els beneficiaris que complisquen els requisits per a ser beneficiaris.
Onze. Resolució de la concessió de les ajudes
1. Correspon al conseller de Medi Ambient, Aigua, Urbanisme i Habitatge dictar una resolució de la concessió de les distintes ajudes.
2. La resolució, que haurà de ser motivada i tindrà l'efecte i el contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Comunitat Valenciana, d'acord amb el que estableix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució, la sol·licitud s'entendrà desestimada en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Dotze. Recursos
Les resolucions adoptades posen fi a la via administrativa. Contra aquestes resolucions es pot interposar recurs contenciós administratiu en el termini de dos mesos, comptadors de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Tretze. Règim de compatibilitat
Aquestes ajudes són compatibles amb ajudes d'altres administracions públiques, o d'altres ens públics o privats. No obstant això, l'import de les ajudes regulades en aquesta ordre en cap cas pot ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha d'efectuar el beneficiari.
Catorze. Pagament i justificació de les ajudes concedides
1. Per al cobrament de la subvenció, el beneficiari ha de presentar, abans de l'1 de novembre de 2009, sol·licitud de pagament dirigida a la Direcció General de Gestió del Medi Natural, segons el model d'instància que s'adjunta a aquesta ordre, i adjuntar la memòria final de les activitats realitzades i els justificants de despesa de l'activitat d'acord amb el que recull el punt 3.
2. Les persones jurídiques no exonerades, d'acord amb la Resolució de 25 de juny del conseller d'Economia i Hisenda, per la qual es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda, han d'adjuntar a la sol·licitud de pagament, en el cas que no hagen autoritzat la Conselleria de Medi Ambient, Aigua, Urbanisme i Habitatge per a obtenir-lo mitjançant sistemes telemàtics, un certificat vigent d'estar al corrent de les obligacions tributàries i amb la Seguretat Social, en el cas que el que van presentar amb la sol·licitud de l'ajuda no estiga en vigor, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
3. La justificació de les despeses s'ha de realitzar d'acord amb els requeriments següents.
a) Tots els beneficiaris queden obligats a presentar la justificació de totes les despeses efectuades per a la realització dels projectes subvencionats fins a assolir, almenys, l'import total del cost subvencionable.
b) Les dietes d'alimentació poden ser justificades presentant les factures o els tiquets dels establiments on s'haja efectuat el servei de restauració, identificant clarament el nombre de persones ateses, el preu unitari i la data.
c) Combustibles, prestació de serveis, lloguer de cotxes, etc. S'han de justificar presentant factures amb el justificant de recepció corresponent dels establiments que hagen realitzat la prestació.
d) No es poden presentar factures que agrupen serveis prestats en terminis superiors al mes.
e) No són vàlids els lloguers de vehicles entre particulars.
f) Les despeses de locomoció s'han de proposar en funció dels dies efectius d'activitat.
g) Compensacions per utilització de vehicles propis.
- Mitjançant el full de ruta corresponent firmat pel perceptor. Es fixen en 0,19 euros/km en turismes i en 0,078 euros/km en motocicletes les quantitats màximes que es poden percebre.
- En aquest cas no poden presentar-se per al mateix vehicle despeses de combustible o manteniment.
h) Per a la justificació de despeses de personal cal presentar còpia compulsada del contracte i de les nòmines firmades per les persones que hagen treballat directament en els projectes subvencionats, com també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'IRPF.
i) El material imprés que puga ser utilitzat en la realització del projecte d'activitats s'ha de justificar presentant factures amb el justificant de recepció corresponent de les empreses que hagen realitzat els treballs d'impressió.
j) Pot presentar-se fins a un 5% en despeses de difícil justificació documental, i en tots els casos, cal justificar la relació amb el projecte subvencionat.
k) Tota la documentació justificativa s'ha de presentar acompanyada de la seua llista detallada d'acord amb el model annex a aquesta ordre.
Quinze. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
3. Es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent ha de ser dictada per la directora general de Gestió del Medi Natural.
Setze. Del reintegrament de les ajudes
Per al reintegrament de les ajudes són aplicables les normes recollides en els articles 36 i 37, de la Llei 38/2003, de 17 de novembre, general de subvencions.
Dèsset. Règim d'infraccions i sancions
El règim sancionador en la matèria regulada en aquesta ordre és l'establit en el títol IV de la Llei 38/2003, de 17 de novembre, general de subvencions.
ANNEX II
Bases de les ajudes destinades a la realització d'activitats de voluntariat ambiental en prevenció d'incendis forestals
Primera. Objecte i àmbit d'actuació
1. Serà objecte de subvenció l'execució de projectes de voluntariat que puguen contribuir a la prevenció i vigilància enfront dels incendis forestals mitjançant accions dirigides al control i informació de visitants, al control del compliment de les distintes normatives aplicables, a la vigilància dissuasòria, i a l'aplicació de programes d'educació ambiental amb especial incidència en el coneixement del medi forestal.
2. Les activitats poden efectuar-se al llarg de tot l'any natural, i han de cobrir obligatòriament almenys un mes, entre l'1 de juny i el 15 d'octubre.
Segona. Requisits dels beneficiaris
1. Poden ser beneficiaris de les ajudes recollides en aquestes bases les organitzacions i entitats de voluntariat, segons la definició que en fa la Llei 4/2001, de 19 juny, de la Generalitat, del voluntariat, entre els fins de les quals figuren la defensa i la conservació de la natura i l'educació ambiental, o bé demostren una trajectòria consolidada en aquest camp, com també ajuntaments.
2. Les entitats o organitzacions han de reunir els requisits següents:
a) En el cas d'entitats i organitzacions, estar legalment constituïts i inscrites en el Registre d'Entitats de Voluntariat de la Comunitat Valenciana.
b) Tenir el seu àmbit d'actuació, totalment o parcialment, a la Comunitat Valenciana.
c) Disposar de l'estructura suficient per a garantir el compliment dels objectius.
3. No poden obtenir la condició de beneficiari de les ajudes regulades en aquesta ordre les persones o entitats en què concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
1. Els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i les condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General, en relació amb les subvencions i ajudes concedides, i aportar quanta informació els siga requerida en l'exercici d'aquestes actuacions.
d) Acreditar amb anterioritat a dictar-se la proposta de resolució de concessió que es troben al corrent en el compliment de les obligacions tributàries i davant de la Seguretat Social.
e) Acceptar la supervisió de les activitats per part de la Conselleria de Medi Ambient, Aigua, Urbanisme i Habitatge, en especial l'exercida mitjançant els tècnics responsables, tècnics comarcals i agents ambientals, als quals s'ha de comunicar de manera prèvia l'inici i finalització de les activitats, mitjançant actes elaborades per a aquest fi. Aquestes actes han de ser adjuntades a l'expedient, i és un requisit previ a la percepció de la subvenció concedida.
f) Acceptar les normes fixades en aquesta convocatòria, com també aquelles que la Direcció General de Gestió del Medi Natural establisca per al seu desenvolupament i seguiment.
g) Nomenar un director tècnic del projecte, el qual es convertirà en interlocutor vàlid amb la Conselleria de Medi Ambient, Aigua, Urbanisme i Habitatge en tot allò relacionat amb el desenvolupament del projecte, i haurà de comunicar-se per escrit aquest nomenament.
h) Comunicar per escrit les modificacions que es produïsquen en el desenvolupament del projecte subvencionat.
i) Presentar, una vegada acabades les activitats, una memòria que preveja la totalitat del projecte realitzat i els resultats assolits, estructurada en els apartats següents: presentació, descripció de les activitats, mitjans humans i materials emprats, pressupost final i avaluació global i impressions.
j) Qualsevol anunci, material imprés o publicació de l'activitat, com també qualsevol altre material de difusió utilitzat ha de tenir l'autorització prèvia de la Conselleria de Medi Ambient, Aigua, Urbanisme i Habitatge, i s'hi ha de fer constar, si escau, com també en les publicacions resultants dels treballs, que han sigut realitzats amb una subvenció d'aquesta Conselleria.
k) Comunicar per escrit a la Conselleria de Medi Ambient, Aigua, Urbanisme i Habitatge l'obtenció de qualsevol altra ajuda o subvenció per a la mateixa finalitat procedent de qualssevol altra administració o ens públic.
l) Subscriure una pòlissa d'assegurances que garantisca la cobertura per danys i perjudicis i responsabilitat civil tant del personal voluntari, com de tercers que es puguen veure afectats per l'activitat. Aquesta condició ha de tenir caràcter previ a l'inici de l'activitat.
m) Les entitats acollides a les ajudes regulades per aquestes bases han d'establir normes internes de funcionament que no autoritzen la conducció de vehicles tot terreny a persones amb una antiguitat de permís de conduir igual o inferior a dos anys, llevat que aquestes hagen seguit un curs homologat de conducció d'aquest tipus de vehicles.
n) Acceptar les normes mínimes d'uniformitat que establisca la Conselleria de Medi Ambient, Aigua, Urbanisme i Habitatge, tant en vestimenta com en els logotips dels vehicles que siguen finançats a càrrec d'aquesta subvenció.
o) Les altres previstes en l'article 14 de la Llei 38/2003, de 17 de novembre, general de subvencions.
2. L'incompliment de les anteriors obligacions ha de donar lloc a l'exigència de les responsabilitats que corresponguen, d'acord amb la legislació vigent.
Quarta. Activitats objecte de les ajudes
1. Serà objecte de les ajudes l'execució de projectes de voluntariat que puguen contribuir a la prevenció i la vigilància enfront dels incendis forestals mitjançant accions dirigides al control i la informació de visitants, al control del compliment de les distintes normatives aplicables, a la vigilància dissuasòria, i a l'aplicació de programes d'educació ambiental.
2. Per a la consecució de l'objecte de les ajudes, el beneficiari no pot realitzar subcontractació parcial o total del projecte subvencionat.
Cinquena. despeses subvencionables
A l'efecte d'aquesta ordre, es consideren despeses subvencionables les següents:
a) despeses d'alimentació.
b) Transport, lloguer de vehicles, combustible, dietes de desplaçament, etc.
c) Material fungible necessari per a la correcta realització del projecte.
d) Serveis, sempre que no represente una subcontractació parcial o total del projecte.
e) Despeses de personal. Import màxim el 10% del total concedit.
f) Despeses d'allotjament del personal voluntari.
Sisena. Quantia de les ajudes.
1. Les subvencions poden finançar fins al 100% de l'execució del projecte d'activitats, i l'ajuda màxima que es pot rebre per a cada projecte és de 30.000 euros.
2. L'import de les subvencions regulades per aquesta ordre en cap cas pot ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat.
Setena. Sol·licituds i documentació
1. Les sol·licituds per a l'obtenció de les ajudes regulades en aquestes bases s'han de presentar en l'imprés normalitzat que s'adjunta com a annex i acompanyades de la documentació a què continuació s'indica:
a) Organitzacions i entitats, certificat de la inscripció en el Registre d'Entitats de Voluntariat de la Comunitat Valenciana.
b) En el cas de corporacions locals, acord adoptat pel ple o, si és el cas, per la junta de govern local quan acredite tenir aquesta facultat delegada, o per l'alcalde de la corporació amb la posterior ratificació del ple o de la junta en el cas que tinga aquesta facultat delegada.
c) Els grups que no hagen participat en campanyes precedents, informe sobre les activitats realitzades per l'entitat en l'àrea de conservació de la natura i el voluntariat ambiental.
d) Memòria o projecte, amb els següents continguts mínims: títol, objectiu, àmbit d'actuació, nombre de persones voluntàries (total i diari), calendari detallat de l'activitat.
e) Pressupost desglossat segons els diferents blocs de despeses subvencionables recollits en la base cinquena, com també l'import sol·licitat, el qual en cap cas pot superar l'import màxim establit.
f) Fotocòpia compulsada del NIF o CIF de l'entitat sol·licitant.
g) Imprés d'alta a tercers per a pagaments de la Generalitat, degudament segellat per l'entitat bancària i firmat per la persona amb capacitat de l'entitat sol·licitant (model Tercers).
h) Declaració si és el cas, que acredite l'existència de sol·licitud o obtenció d'altres subvencions percebudes o reconegudes d'altres administracions públiques o de qualsevol entitat pública o privada, pel mateix concepte (model 27516).
i) Documentació acreditativa que el sol·licitant es troba al corrent o exempt de les obligacions tributàries i amb la seguretat social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions. i d'acord amb la Resolució de 25 de juny, del conseller d'Economia i Hisenda, per la qual es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia, Hisenda i Ocupació.
La presentació de la sol·licitud de subvenció comporta l'autorització del sol·licitant perquè la Conselleria de Medi Ambient, Aigua, Urbanisme i Habitatge, obtinga de forma directa l'acreditació d'aquestes circumstàncies mitjançant certificats telemàtics, i en aquest cas el sol·licitant no haurà d'aportar el corresponent certificat. No obstant això, el sol·licitant podrà denegar expressament el consentiment, i llavors ha d'aportar certificat en els termes que preveu el paràgraf anterior.
j) Declaració responsable acreditativa de no estar incurs en les prohibicions per a obtenir la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Medi Ambient, Aigua, Urbanisme i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què consten i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en aquesta ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà l'interessat perquè en un termini de 10 dies, esmene la falta o acompanye la documentació necessària amb indicació que si així no ho fa se li tindrà per desistit de la sol·licitud, després de la resolució que haja de ser dictada en els termes que preveu l'article 42 de l'esmentada llei, per l'òrgan que tinga atribuïda l'ordenació i la instrucció del procediments, segons les bases reguladores.
4. Així mateix, es poden requerir del sol·licitant qualssevol altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es refereix la documentació administrativa.
Vuitena. Lloc i termini de presentació
1. Els interessats poden presentar les sol·licituds en el Registre General de la Conselleria de Medi Ambient, Aigua, Urbanisme i Habitatge, al carrer de Francesc Cubells, núm. 7 de València, com també en els serveis territorials d'aquesta sitis a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
2. En cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament que regula la prestació dels serveis postals, en desenvolupament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Medi Ambient, Aigua, Urbanisme i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Medi Ambient, Aigua, Urbanisme i Habitatge.
3. El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Comunitat Valenciana.
Novena. Ordenació i instrucció del procediment
L'òrgan encarregat de l'ordenació i instrucció del procediment serà la Direcció Territorial de la Conselleria de Medi Ambient, Aigua, Urbanisme i Habitatge, corresponent a la província de la Comunitat Valenciana on es desenvolupe el projecte, el qual, d'ofici, ha d'acordar totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
Deu. Valoració i proposta de resolució
1. La concessió de les ajudes s'ha de realitzar mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
2. La valoració de les sol·licituds presentades la realitzarà una comissió de valoració, composta pel cap de l'Àrea de Recursos Forestals i la Conservació Ambiental, un representant de cadascuna de les direccions territorials de la Conselleria de Medi Ambient, Aigua, Urbanisme i Habitatge, un representant de la Secretaria General Administrativa de la Conselleria de Medi Ambient, Aigua, Urbanisme i Habitatge, un representant del Servei de Prevenció d'Incendis i Sanitat Forestal, que atenent als criteris i requisits establits i d'acord amb la disponibilitat pressupostària, ha d'estendre'n acta i formular la proposta de resolució a l'òrgan concedent.
3. S'han de tenir en compte els criteris de valoració que s'indiquen, d'acord amb l'ordre de prioritat següent:
a) Valoració de les activitats realitzades en anteriors convocatòries, de 0 a 20 punts.
b) Realització d'activitats en zones d'alt risc potencial d'incendis forestals, de 0 a 15 punts en funció del risc.
c) Realització d'activitats en espais naturals protegits, 10 punts.
d) Superfície forestal protegida per l'activitat, de 0 a 10 punts.
e) El grau d'adequació entre la despesa prevista i els objectius perseguits pel projecte, de 0 a 10 punts.
f) Període i nombre de voluntaris, de 0 a 10 punts.
g) Experiència prèvia en activitats de voluntariat, prou documentada, de 0 a 5 punts.
h) L'obertura de l'activitat a persones alienes a l'entitat sol·licitant, i en especial, la implantació del voluntariat en la zona d'actuació, de 0 a 10 punts.
i) Promoure activitats que faciliten la integració de persones amb minusvalidesa física, psíquica o social, de 0 a 5 punts.
4. Seran exclosos aquells projectes en què es practique qualsevol política discriminatòria en la selecció dels participants.
5. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre podrà prorratejar entre els beneficiaris que complisquen els requisits per a ser beneficiaris.
Onze. Resolució de la concessió de les ajudes
1. Correspon al conseller de Medi Ambient, Aigua, Urbanisme i Habitatge dictar una resolució de la concessió de les distintes ajudes.
2. La resolució, que haurà de ser motivada i tindrà l'efecte i el contingut previstos en l'article 25 de la Llei 38/2003, de 17 de novembre, general de subvencions, s'ha de publicar en el Diari Oficial de la Comunitat Valenciana, d'acord amb el que estableix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució, la sol·licitud s'entendrà desestimada en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Dotze. Recursos
Les resolucions adoptades posen fi a la via administrativa. Contra aquestes resolucions es pot interposar recurs contenciós administratiu en el termini de dos mesos comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes, comptador de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Tretze. Règim de compatibilitat
Aquestes ajudes són compatibles amb ajudes d'altres administracions públiques, o d'altres ens públics o privats. No obstant això, l'import de les ajudes regulades en aquesta ordre en cap cas pot ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha d'efectuar el beneficiari.
Catorze. Pagament i justificació de les ajudes concedides
1. El procediment de pagament es realitzarà d'acord amb els terminis i requisits que estableix la legislació vigent, per la qual cosa en cap moment s'entendrà que aquest té caràcter immediat. En qualsevol cas, el procediment de pagament s'ha d'atenir al que disposa la legislació aplicable en cada moment i, en especial, al que estableix la llei de pressupostos corresponent per al voluntariat ambiental.
2. Amb caràcter general, per al cobrament de la subvenció els beneficiaris poden presentar justificacions de les despeses efectuades per a la realització dels projectes subvencionats en la periodicitat que consideren oportuna i sempre en un percentatge mai no inferior al 25% de total de la subvenció. En tot cas, i abans de l'1 de novembre de 2009, han de presentar, per al cobrament de la subvenció, una sol·licitud de pagament dirigida a la direcció territorial de la Conselleria de Medi Ambient, Aigua, Urbanisme i Habitatge corresponent a la província de la Comunitat Valenciana on s'efectue el projecte, segons model d'instància que s'adjunta a aquesta ordre, i adjuntar-hi la memòria final de les activitats realitzades i els justificants de despesa de l'activitat conforme al que s'ha recollit en el punt 4.
3. Les persones jurídiques no exonerades, d'acord amb la resolució de 25 de juny, del conseller d'Economia i Hisenda, per la qual es fa pública la llista de subvencions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda, han d'adjuntar a la sol·licitud de pagament i, en el cas de no haver autoritzat la Conselleria de Medi Ambient, Aigua, Urbanisme i Habitatge la seua obtenció mitjançant sistemes telemàtics, certificat vigent d'estar al corrent de les seues obligacions tributàries i amb la Seguretat Social, en el cas que el que van presentar amb la sol·licitud de l'ajuda no estiga en vigor, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
4. La justificació de les despeses s'ha de realitzar d'acord amb els requeriments següents:
a) Tots els beneficiaris queden obligats a presentar la justificació de totes les despeses efectuades per a la realització dels projectes subvencionats fins a arribar, almenys, a l'import total del cost subvencionable.
b) Les dietes d'alimentació poden ser justificades d'alguna de les formes següents:
b.1. Presentant les factures o els tiquets dels establiments on s'haja efectuat el servei de restauració, identificant clarament el nombre de persones ateses, el preu unitari i la data. No s'hi poden acumular serveis efectuats en un termini superior d'un mes.
b.2. Mitjançant la indemnització econòmica corresponent a cada voluntari, adjuntant el full de despeses desglossat firmat pel perceptor.
b.3. Per la presentació de factures de compra de comestibles, en qualsevol cas i siga quin siga l'import, ha d'haver-hi identificació clara del destinatari. No es poden admetre tiquets de compra que no estiguen avalats per la corresponent factura.
Les opcions anteriors són incompatibles per a un mateix període. En cap cas poden superar-se, en despeses d'alimentació, els 37,40 euros/persona/dia.
c) Les despeses en combustibles, prestació de serveis, lloguer de cotxes, etc. s'han de justificar presentant factures amb el corresponent justificant de recepció dels establiments que hagen realitzat la prestació.
d) No s'hi poden presentar factures que agrupen serveis prestats en terminis superiors al mes.
e) No són vàlids els lloguers de vehicles entre particulars.
f) Les despeses de locomoció s'han de proposar en funció dels dies efectius d'activitat.
g) Les compensacions per utilització de vehicles propis s'han de realitzar mitjançant el full de ruta corresponent firmat pel perceptor. Es fixen de manera general en 0,19 euros/km en el cas de turismes, i en 0,0078 euros/km per a motocicletes, les quantitats màximes que s'han de percebre, aquestes quantitats s'actualitzaran de manera automàtica en el cas que siguen inferiors al que fixe la normativa reguladora per a percepció d'indemnitzacions per desplaçament del personal de la Generalitat. En aquest cas no podran presentar-se per al mateix vehicle despeses de combustible o manteniment.
h) Les despeses de personal s'han de justificar mitjançant còpia compulsada del contracte i de les nòmines firmades per les persones que hagen treballat directament en els projectes subvencionats, com també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'IRPF.
i) El règim de becaris s'ha d'atenir al que estableix la legislació vigent sobre aquesta modalitat, i cal acreditar documentalment en qualsevol cas la publicitat de la convocatòria, i el caràcter formatiu per al perceptor.
j) Fins al 5% del total subvencionat pot considerar-se despeses de difícil de justificació.
k) En qualsevol documentació relacionada amb vehicles, incloent factures, se n'ha d'indicar la matrícula, juntament amb el full de ruta a què s'assigne la despesa.
l) Han de ser objecte d'aprovació prèvia per part de la Conselleria Medi Ambient, Aigua, Urbanisme i Habitatge les despeses següents en: publicacions, material imprés, formació i material de comunicacions.
m) Pel que fa a aquesta base s'entén per material fungible aquell que tinga una vida útil semblant a la d'execució del projecte.
n) Tota la documentació justificativa s'ha de presentar acompanyada d'una llista detallada d'acord amb el model annex, agrupada segons els diferents mòduls subvencionables. En el cas que els justificants no es presenten juntament amb la memòria final d'activitats, s'ha d'adjuntar un full aclaridor de cadascuna de les partides. No s'hi admetrà aquella documentació que incomplisca els requisits assenyalats.
o) Aquelles entitats que estiguen subvencionades en dos o més projectes han de presentar tota la documentació justificativa diferenciada per a cadascun. En el cas de despeses globals s'han d'indicar els percentatges assignats a cada projecte.
p) Amb caràcter general, els ajuntaments han de justificar les despeses mitjançant certificat exprés emés pel secretari interventor del municipi estructurat d'acord amb els capítols establits en la base cinquena.
Quinze. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
3. Es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent serà dictada per la directora general de Gestió del Medi Natural.
Setze. Del reintegrament de les ajudes
Per al reintegrament de les ajudes són aplicables les normes recollides en els articles 36 i 37 de la Llei 38/2003, de 17 de novembre, general de subvencions.
Dèsset. Altres
1. La Conselleria de Medi Ambient, Aigua, Urbanisme i Habitatge ha d'establir els mòduls mínims de formació que han de complir tots els participants. Així mateix ha d'establir els mitjans de suport tècnic que faciliten la gestió i realització del projecte.
2. Tot el personal voluntari ha de rebre acreditació de la seua condició, com també certificat exprés, una vegada finalitzada l'activitat, de la seua participació en aquesta. Igualment, la Conselleria ha d'articular la norma per a establir una uniformitat en la vestimenta que han d'utilitzar els voluntaris en l'exercici de la seua activitat.
3. La Conselleria de Medi Ambient, Aigua, Urbanisme i Habitatge pot cedir temporalment en ús, dins de les seues disponibilitats, el material que es considere oportú per a la correcta realització de les activitats.
4. Les direccions territorials de la Conselleria de Medi Ambient, Aigua, Urbanisme i Habitatge han de nomenar un responsable tècnic del desenvolupament del programa de voluntariat ambiental a la província.
Dívuit. Règim d'infraccions i sancions
El règim sancionador en la matèria regulada en aquesta ordre serà l'establit en el títol IV de la Llei 38/2003, de 17 de novembre, general de subvencions.
ANNEX III
Bases per a la concessió de primers compensatòries per al control del past i el matoll a àrees tallafocs de la Comunitat Valenciana i bovalars de la província de Castelló
Primera. Objecte i àmbit d'actuació
1. Les primes s'han de destinar a compensar els productors pels sobrecostos d'explotació derivats d'un pasturatge controlat capaç d'exercir un control del past i el matoll en els terrenys compresos dins de l'àmbit d'aplicació d'aquesta ordre.

\* \* \* \* \*
2. Seran objecte de prima compensatòria l'elaboració i execució de plans d'aprofitament de pastos a terrenys compresos dins de l'àmbit d'aplicació d'aquestes bases, quan aquests cobrisquen les condicions generals següents:
a) Mantenir un mínim de 130 dies de pasturatge al llarg de l'any, concentrats en els períodes següents:
- Mínim de 100 dies entre l'1 de gener i el 31 de maig.
- Mínim de 30 dies entre l'1 d'octubre i el 15 de novembre.
b) Mantenir un mínim de càrrega ramadera que per als diferents tipus s'estableix en:
En funció de les càrregues efectives la meteorologia de l'any i les característiques agrològiques dels sòls, la comissió avaluadora, definida en la base setena, pot modificar de forma motivada aquestes condicions generals.
3. L'àmbit d'aplicació d'aquestes ajudes és:
a) Àrees tallafocs existents i futures de la Comunitat Valenciana, executades tant a forests públiques com a forests de particulars, que requerisquen d'un manteniment dels desbrossaments previs realitzats sobre la vegetació. En el cas de pasturatge amb ramat boví, el que les àrees tallafocs disposen de desbrossaments previs no serà condició exigible.
b) Forests bovalars de la província de Castelló
Segona. Requisits dels beneficiaris
1. Podran ser beneficiaris d'aquest règim de primers compensatòries els productors de caps d'oví, caprí o boví que, disposant de drets de pastos sobre terrenys afectats per àrees tallafocs de la Comunitat Valenciana o bovalars de la província de Castelló, elaboren i executen plans d'aprofitament de pastos sobre aquests terrenys conformes amb les condicions establides en aquestes bases.
A l'efecte d'aquestes bases s'entendrà per:
Productor de caps d'oví, caprí o boví, d'ara en avant productor, aquella persona física o jurídica, que assumisca de forma permanent els riscos i l'organització de la cria d'almenys, cent ovelles o cabres o quinze animals d'espècie bovina, amb l'excepció dels casos particulars següents.
a) En el cas que en una mateixa explotació la propietat del bestiar estiga dividida entre dues o més persones físiques o jurídiques que no constituïsquen, no obstant això, agrupació de productors, es considerarà productor, a l'efecte d'aquesta ordre, la persona que s'ocupe, en major grau, del pasturatge, atenció, manteniment i cria fins al deslletament del bestiar.
b) En els casos de cessió en règim de pensió de bestiar per part del seu propietari o de contractes de parceria, el cessionari serà considerat productor a l'efecte d'aquesta ordre, sempre que siga la persona física o jurídica que s'ocupa del seu pasturatge, atenció, manteniment i cria fins al deslletament.
Àrees tallafocs, aquelles estructures més o menys lineals que, una vegada desbrossat el matoll i adevesat, si és el cas, l'arbratge, compartimenten els terrenys forestals i possibiliten una millor extinció de possibles incendis forestals.
2. No poden obtenir la condició de beneficiari de les ajudes regulades en aquesta ordre les persones o entitats en què concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
1. Els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i les condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació, que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General, en relació amb les subvencions i ajudes concedides, aportant quanta informació els siga requerida en l'exercici d'aquestes actuacions.
d) Acreditar amb anterioritat a dictar-se la proposta de resolució de concessió que es troba al corrent en el compliment de les obligacions tributàries i enfront de la Seguretat Social.
e) En el cas de bestiar oví o caprí, el control de bestiar que garantisca el compliment de les condicions establides es realitzarà mitjançant un pastor amb els màxims següents: 500 caps ovins per pastor i 400 caps caprins per pastor.
f) En el cas de bestiar boví, el control del bestiar s'ha de fer necessàriament mitjançant closes mòbils que garantisquen la impossibilitat d'eixida del bestiar fora de l'àrea tancada, com també les càrregues instantànies exigibles.
g) Comunicar, en qualsevol moment de la vigència de l'expedient, altres primes sol·licitades o concedides pel mateix pla d'aprofitaments.
h) Facilitar tota la informació que sobre l'execució del pla d'aprofitaments li sol·licite la Conselleria de Medi Ambient, Aigua, Urbanisme i Habitatge, a fi de poder realitzar un seguiment tècnic de les activitats i el seu efecte sobre la vegetació.
i) Fer constar en tota informació o documentació pròpia de l'activitat que aquesta està subvencionada per la Conselleria de Medi Ambient, Aigua, Urbanisme i Habitatge.
j) En els paratges naturals s'han de tenir en compte les directrius dels plans d'ús i gestió d'aquests, o normativa equivalent, i per a l'aprovació de l'expedient cal un dictamen favorable de l'organisme rector d'aquest, que sol·licitarà la comissió avaluadora.
k) Les altres previstes en l'article 14 de la Llei 38/2003, de 17 de novembre, general de subvencions.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Quarta. Activitats objecte de les ajudes
El pasturatge intensiu controlat en àrees tallafocs de la Comunitat Valenciana i bovalars de la província de Castelló, realitzat d'acord amb els períodes i les càrregues establides en la base primera.
Cinquena. Quantia de les ajudes
L'import de les primes compensatòries per hectàrea tractada mitjançant pasturatge controlat intensiu s'estableix en:
Sisena. Sol·licituds i documentació
1. Les sol·licituds per a l'obtenció de les ajudes regulades en aquestes bases s'han de presentar en imprés normalitzat, que s'adjunta com a annex i acompanyades de la documentació que a continuació s'indica:
a) Documentació acreditativa de la identificació del sol·licitant:
a.1. Persones físiques:
- Fotocòpia compulsada del NIF per als nacionals.
- Fotocòpia compulsada de la targeta de resident per als estrangers.
a.2. Persones jurídiques o agrupació de persones físiques:
- Còpia compulsada del CIF.
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite i còpia de poders que acrediten la representació.
- Certificat de l'acta on conste l'acord de sol·licitar les primes i nomenament del representant de l'entitat per a efectuar la gestió.
b) Fotocòpia compulsada de la cartilla ramadera o del llibre d'explotació ramadera actualitzada.
c) Document admissible en dret que acredite el dret d'ús de pastos sobre els terrenys per als quals se sol·licita la prima i durant el període per al que se sol·licita.
d) Pla d'aprofitament dels pastos que ha de contenir els apartats següents:
- Localització dels terrenys i superfícies que s'han de tractar.
- Estat de la vegetació.
- Número i tipus de caps i càrregues ramaderes.
- Sistema de pasturatge (tanques mòbils, pastor...)
- Pla de rotació per trams o rodals.
- Instal·lacions i mitjans complementaris, si és el cas, (descansadors, closes per al control del pasturatge, subministrament d'aigua, etc.)
- Calendari aproximat de dies i períodes de pasturatge.
e) Imprés d'alta de tercers per a pagaments de la Generalitat, degudament segellat per l'entitat bancària i firmat pel sol·licitant (model Tercers).
f) Documentació que acredite que el sol·licitant està al corrent o exempt de les seues obligacions tributàries i amb la seguretat social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions i d'acord amb la Resolució de 25 de juny, del conseller d'Economia i Hisenda, per la qual es fa pública la llista de subvencions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia, Hisenda i Ocupació.
La presentació de la sol·licitud de subvenció comportarà l'autorització del sol·licitant perquè la Conselleria de Medi Ambient, Aigua, Urbanisme i Habitatge, obtinga de forma directa l'acreditació d'aquestes circumstàncies a través de certificats telemàtics, i en aquest cas el sol·licitant no haurà d'aportar el corresponent certificat. No obstant això, el sol·licitant pot denegar expressament el consentiment, i llavors ha d'aportar certificat en els termes que preveu el paràgraf anterior.
g) Declaració responsable acreditativa de no estar incurs en les prohibicions per a obtenir la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Medi Ambient, Aigua, Urbanisme i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què consten i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en aquesta ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà l'interessat perquè en un termini de 10 dies, esmene la falta o acompanye la documentació necessària amb indicació que, si així no ho fa, se li tindrà per desistit de la sol·licitud, després de la resolució prèvia que ha de ser dictada en els termes que preveu l'article 42 de la llei esmentada, per l'òrgan que tinga atribuïda l'ordenació i instrucció del procediments, segons les bases reguladores.
4. Així mateix, es poden requerir del sol·licitant qualssevol altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es refereix la documentació administrativa.
Setena. Lloc i termini de presentació
1. Els interessats poden presentar les sol·licituds en el Registre General de la Conselleria de Medi Ambient, Aigua, Urbanisme i Habitatge al carrer de Francesc Cubells, núm. 7, de València, com també en els serveis territorials d'aquesta sitis a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament que regula la prestació dels serveis postals, en desenvolupament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Medi Ambient, Aigua, Urbanisme i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Medi Ambient, Aigua, Urbanisme i Habitatge.
3. El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Comunitat Valenciana.
Vuitena. Ordenació i instrucció del procediment
L'òrgan encarregat de l'ordenació i instrucció del procediment serà la Direcció Territorial de la Conselleria de Medi Ambient, Aigua, Urbanisme i Habitatge, corresponent a la província de la Comunitat Valenciana on es desenvolupa el pasturatge, que, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se la resolució.
Novena. Valoració i proposta de resolució
1. La concessió de les ajudes es realitzarà mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
2. La valoració de les sol·licituds presentades la realitzarà una comissió de valoració, composta pel cap de l'Àrea de Recursos Forestals i Conservació Ambiental, un representant de cadascuna de les direccions territorials de la Conselleria de Medi Ambient, Aigua, Urbanisme i Habitatge, un representant de la Secretaria General Administrativa de la Conselleria de Medi Ambient, Aigua, Urbanisme i Habitatge, un representant del Servei de Prevenció d'Incendis i Sanitat Forestal, el qual, atenent els criteris i requisits establits i d'acord amb la disponibilitat pressupostària, n'estendrà acta i formularà la proposta de resolució a l'òrgan concedent.
3. S'han de tenir en compte els criteris de valoració següents, d'acord amb la baremació següent:
a) Valoració de les activitats realitzades en anteriors convocatòries. 0 - 40 punts.
b) Realització de l'actuació en zones afectades, totalment o parcialment, per una declaració com a zona d'actuació urgent per a la seua defensa enfront del risc d'incendis forestals o les àrees tallafocs indicades en projectes o plans aprovats o promoguts per la Conselleria. 0 - 30 punts.
c) Prioritats d'actuació establides en el Pla de silvicultura preventiva de la Comunitat Valenciana, elaborat per la Conselleria de Medi Ambient, Aigua, Urbanisme i Habitatge. 0 - 30 punts.
4. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre podrà prorratejar entre els beneficiaris que complisquen els requisits per a ser beneficiaris.
Deu. Resolució de la concessió de les ajudes
1. Correspon al conseller de Medi Ambient, Aigua, Urbanisme i Habitatge dictar una resolució de la concessió de les distintes ajudes.
2. La resolució, que ha de ser motivada i tindrà l'efecte i el contingut previstos en l'article 25 de la Llei 38/2003, de 17 de novembre, general de subvencions, ha de publicar en el Diari Oficial de la Comunitat Valenciana, d'acord amb el que estableix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució la sol·licitud s'entendrà desestimada en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Onze. Recursos
Les resolucions adoptades posen fi a la via administrativa. Contra aquestes resolucions es pot interposar recurs contenciós administratiu en el termini de dos mesos, comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Dotze. Règim de compatibilitat
Les primes regulades per aquestes bases són incompatibles amb les establides en altres mesures agroambientals amb un objecte semblant.
Tretze. Pagament i justificació de les ajudes concedides
1. Per al pagament de les primes s'han d'aplicar el règim següent:
- El 70% de la prima anual una vegada complit el que s'ha convingut durant el període comprés entre l'1 de gener i el 31 de maig.
- El 30% restant de la prima anual una vegada complit el que s'ha convingut durant el període comprés entre l'1 d'octubre i el 15 de novembre.
2. La justificació de les primes compensatòries es realitzarà mitjançant controls, inspeccions i els corresponents certificats, que han de realitzar els serveis tècnics de la Conselleria de Medi Ambient, Aigua, Urbanisme i Habitatge, que garantisquen el compliment del pla d'aprofitament prèviament aprovat.
3. El compliment de les obligacions recollides en cadascun dels plans d'aprofitament han de ser certificats pels serveis tècnics per a cadascun dels períodes recollits en la base novena.
Catorze. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, i la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
3. Es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent ha de ser dictada per la directora general de Gestió del Medi Natural.
Quinze. Del reintegrament de les ajudes
Per al reintegrament de les ajudes són aplicables les normes recollides en els articles 36 i 37 de la Llei 38/2003, de 17 de novembre, general de subvencions.
Setze. Règim d'infraccions i sancions
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.